CELEX: C2006/326/170
Language: el
Date: 2006-12-30 00:00:00
Title: Υπόθεση F-123/06: Προσφυγή της 23ης Οκτωβρίου 2006 — Timmer κατά Ελεγκτικού Συνεδρίου

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/84
            
         Προσφυγή της 23ης Οκτωβρίου 2006 — Timmer κατά Ελεγκτικού Συνεδρίου
   (Υπόθεση F-123/06)
   (2006/C 326/170)
   Γλώσσα διαδικασίας: η γαλλική
   Διάδικοι
   
      Προσφεύγουσα: Marianne Timmer (Saint Sauves d'Auvergne, Γαλλία) (εκπρόσωπος: F. Rollinger, δικηγόρος)
   
      Καθού: Ευρωπαϊκό Ελεγκτικό Συνέδριο
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει όλες τις εκθέσεις βαθμολογίας της προσφεύγουσας που συνέταξε ο M. L.·
            
         
               —
            
            
               να ακυρώσει τις συναφείς και/ή συνακόλουθες αποφάσεις περιλαμβανομένης και της απόφασης για τον διορισμό του M. L.·
            
         
               —
            
            
               να διατάξει την ανόρθωση της υλικής ζημίας που ισοδυναμεί με την απώλεια εισοδήματος που είχε η προσφεύγουσα σε σχέση με την κατάσταση στην οποία θα βρισκόταν αν είχε προαχθεί κάθε φορά που ήταν θεωρητικά προακτέα, κατά την περίοδο της υπηρεσίας της υπό τον M. L.·
            
         
               —
            
            
               να διατάξει την ανόρθωση, μέχρι ποσού 250 000 ευρώ, της ηθικής βλάβης και των συνεπειών που είχαν για την υγεία της προσφεύγουσας οι προαναφερθείσες παρανομίες·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Με την προσφυγή της η προσφεύγουσα υποστηρίζει πρώτον ότι η σταδιοδρομία της παρεμποδίστηκε μέχρι σημείου να παραμεριστεί από την υπηρεσία για να μπορέσει ο προϊστάμενός της να συνεχίσει επ' αόριστο την παράνομη άσκηση των καθηκόντων του. Η καθυστέρηση στην άσκηση της προσφυγής οφείλεται στο γεγονός ότι η προσφεύγουσα πληροφορήθηκε ότι οι αποφάσεις σχετικά με τη σταδιοδρομία της ήταν παράνομες μόνον όταν ανακάλυψε ορισμένα νέα περιστατικά που επηρεάζουν το κύρος των οικείων εκθέσεων βαθμολογίας και συγκεκριμένα: i) διπλή παράβαση του άρθρου 11α του Κανονισμού Υπηρεσιακής Καταστάσεως από τον προϊστάμενό της· ii) ανεπαρκή αρχαιότητα υπηρεσίας του προϊσταμένου της κατά τον διορισμό· iii) παρατυπίες στο πλαίσιο του διαγωνισμού CC/LA/18/82· iv) παράνομη κατοχή θέσης που θα μπορούσε να καταλάβει η προσφεύγουσα· v) το προσωπικό συμφέρον των προϊσταμένων της· vi) παράλειψη πειθαρχικών μέτρων.
   Η προσφεύγουσα επικαλείται επιπλέον αφενός πλήρη έλλειψη αιτιολογήσεως των αποφάσεων του Γενικού Γραμματέα του Ελεγκτικού Συνεδρίου που την αφορούν και, αφετέρου, παρατυπίες στις διαδικασίες λήψης των αποφάσεών του.